Reconstructia postbelică

* după al Doilea Război Mondial, harta politică a Europei era schimbată faţă de perioada interbelică, în estul continentului fiind instaurate *regimuri comuniste*;
* modelul de reconstrucţie economică a ţinut cont de ideologia fiecărui regim politic;
* după război, statele lumii au fost afectate de distrugeri ; guvernele s-au implicat în economie, au creat noi locuri de muncă şi au dezvoltat *proiecte de infrastructură* (drumuri, poduri, baraje, căi ferate, tuneluri, porturi, etc.);
* generalul american **George Marshall** şi-a dat seama de necesitatea ajutorării unor state europene, grav afectate de război, pentru a evita căderea acestora sub influenţă comunistă;
* la 5 iunie 1947, el a iniţiat planul care îi poartă numele, aprobat de Congresul American, prin care 16 state europene au primit, între anii 1948-1952, **13 miliarde de dolari**, în produse industriale şi alimentare;
* Stalin le-a impus statelor comuniste est-europene să refuze Planul Marshall;
* în replică, sovieticii, au creat, în 1949, **Consiliul de Ajutor Economic Reciproc** (C. **A.E.R**.), care a urmărit organizarea economiilor comuniste după modelul sovietic şi subordonarea lor intereselor U.R.S.S.-ului.



